เป็นที่เจาะหูมาเป็นก้อนเนื้อแข็งอยากให้ยุบต้องรักษายังไงและไปหาทางด้านไหนคะ
สวัสดีค่ะ ก้อนเนื้อแข็งๆบริเวณที่เจาะหูมานั้น อาจจะเกิดจาก แผลเป็นนูน คือการที่ร่างกายสร้างเนื้อเยื่อขึ้นมาซ่อมแซมมากจนเกินไป หรือเกิดจากการอักเสบหรือติดเชื้อบริเวณแผล การมีก้อนเนื้องอกที่บริเวณผิวหนังเช่นก้อนไขมัน เป็นต้นจากประวัตินึกถึงแผลเป็นนูนมากที่สุด ควรไปพบแพทย์เพื่อตรวจให้ได้การวินิจฉัยที่แน่ชัด การรักษากรณีเป็นแผลเป็นนูน คือการใช้สเตียรอยด์ฉีดเข้าเฉพาะที่ การฉีดสเตียรอยด์เข้าเฉพาะที่เพื่อรักษารอยแผลเป็นนูนนั้น อาจจะต้องฉีดเป็นจำนวนหลายครั้งขึ้นกับขนาดของแผลเป็นนูน โดยแพทย์จะพิจารณาเป็นครั้งๆไป สามารถพบแพทย์ทั่วไปก่อนเพื่อประเมินรอยโรคว่าน่าจะต้องไปพบแพทย์เฉพาะทางด้านใดต่อไปได้ค่ะเบื้องต้นไม่ไปแกะเกาบริเวณที่เป็น ใช้น้ำเปล่าสะอาดล้างภายนอก รับประทานยาแก้ปวดหากมีอาการปวด